# David Thorpe (pilot de motocròs)

* No s'ha de confondre amb David Thorpe (pilot de trial).
David Thorpe (29 de setembre de 1962), conegut també com a Dave Thorpe, és un ex-pilot de motocròs anglès, guanyador de tres Campionats del Món de motocròs en la categoria de 500cc. El 2023 va ser nomenat FIM Legend.

## Trajectòria esportiva

Thorpe començà ben aviat a excel·lir tant en motocròs com en futbol, fins i tot de jove tingué una oferta dels Queen's Park Rangers, abans de concentrar-se en l'esport motoritzat. Després d'una carrera plena d'èxits amb l'equip Kawasaki del Regne Unit, Thorpe fitxà per l'equip oficial d'Honda el 1983 i la temporada següent ja començà a guanyar Grans Premis de tant en tant. La temporada de 1985 conquerí el seu primer mundial i ho arrodoní amb la victòria general al Motocross des Nations disputat a Gaildorf, Alemanya, vencent pilots nord-americans com ara Jeff Ward o David Bailey. La temporada de 1986 va revalidar el títol mundial després d'un llarg duel amb el seu company a Honda André Malherbe.
Un seguit de lesions li impediren de guanyar el campionat durant 1987 i 1988. El 1989 el va aconseguir, tot i la forta oposició d'Eric Geboers. El 1990 retornà a Kawasaki, però la moto estava força per sota de l'Honda i Thorpe no va poder lluitar pel títol. A la fi de 1991 va retornar a Honda i pilota per a l'equip italià Cinti Honda. Incapaç de retrobar la seva antiga forma es retirà del motocròs professional el 1993, a l'edat de 31 anys.
Després d'un temps com a entrenador de l'equip britànic per al Motocross des Nations (durant el qual el Regne Unit hi aconseguí la victòria el 1994), Thorpe es concentrà en la direcció de l'equip CAT Honda, amb seu al Regne Unit, a finals dels anys 90. L'equip tingué èxit tant a la Gran Bretanya com al mundial. El 2001 Honda decidí de sobte retirar-ne el suport (així com el que donava a altres equips) i l'equip es dissolgué. Thorpe ha estat també director de cursa del trofeu clubs de motocròs de l'Oest d'Anglaterra Patchquick.
El 2007 va competir en categoria Sènior (per a pilots de 41 a 50 anys) al nou campionat de la FIM, la Copa del Món de motocròs per a veterans (Veterans Motocross World Cup), previst a dues rondes. Les va guanyar totes dues (Namur i Donington Park) i va aconseguir així el seu quart títol mundial.

## Palmarès

| Any | Motocicleta | C. del món | MXDN | C. britànic | C. britànic |
| Any | Motocicleta | 500cc | MXDN | 500cc | 250cc |
| 1982 | Kawasaki | 6è | | - | 1r |
| 1983 | Honda | 5è | | 1r | - |
| 1984 | Honda | 3r | | 1r | - |
| 1985 | Honda | 1r | 1r | 1r | - |
| 1986 | Honda | 1r | | 1r | - |
| 1987 | Honda | 5è | | 1r | - |
| 1988 | Honda | 3r | | | |
| 1989 | Honda | 1r | | | |
| 1990 | Kawasaki | 5è | | | |
| 1991 | Kawasaki | 7è | | | |
| 1992 | Honda | 17è | | | |
| 1993 | Honda | 17è | | | |
| Total títols | Total títols | 3 | 0 | 5 | 1 |
* ↑ Victòria absoluta individual

## Referències

* ↑ «Dave Thorpe» (PDF) (en francès). memotocross.fr. [Consulta: 6 gener 2020].
* ↑ «Profile - David Thorpe» (en anglès). bestsports.com.br. [Consulta: 30 juny 2010].
* ↑ «Distinctions - FIM Legends» (en anglès). fim-moto.com. FIM. [Consulta: 1r febrer 2024].
* ↑ «Tougher than Leather - 80's MXers - The Big Red One» (en anglès). visordown.com, 06-05-2010. [Consulta: 30 juny 2010].
* ↑ «Tommy did it!» (en anglès). tmxnews.co.uk, 30-08-2007. [Consulta: 15 novembre 2021].
* ↑ «MXlarge interview - Dave Thorpe» (en anglès). web.archive.org. mxlarge.com, 28-08-2007. Arxivat de l'original el 15 de setembre 2007. [Consulta: 30 juny 2010].
* ↑ «FOX FIM Motocross Grand Prix of Great Britain-Last Info» (en anglès). motocrossmx1.com. Arxivat de l'original el 14 de juliol 2011. [Consulta: 28 agost 2007].
* ↑ Hearn, Clarissa. «Motocross Legend in Exeter» (en anglès). protyre.co.uk, 19-02-2018. [Consulta: 15 novembre 2021].

## Enllaços externs

* David Thorpe - Lloc web oficial (anglès)
* Article sobre l'Honda HRC500 de Thorpe de 1986 Arxivat 2013-09-27 a Wayback Machine. (anglès)
* Vídeo de David Thorpe al GP de Suïssa de 1985 (anglès)
* Imatge de David Thorpe amb la Honda el 1985 Arxivat 2007-12-21 a Wayback Machine.
Campions del Món de MX3$^1$ :
1952 - Leloup
1953 - Mingels
1954 - Mingels
1955 - Draper
1956 - Archer
1957 - Nilsson
1958 - Baeten
1959 - Lundin
1960 - Nilsson
1961 - Lundin
1962 - Tibblin
1963 - Tibblin
1964 - Smith
1965 - Smith
1966 - Friedrichs
1967 - Friedrichs
1968 - Friedrichs
1969 - Åberg
1970 - Åberg
1971 - De Coster
1972 - De Coster
1973 - De Coster
1974 - Mikkola
1975 - De Coster
1976 - De Coster
1977 - Mikkola
1978 - Mikkola
1979 - Noyce
1980 - Malherbe
1981 - Malherbe
1982 - Lackey
1983 - Carlqvist
1984 - Malherbe
1985 - Thorpe
1986 - Thorpe
1987 - Jobé
1988 - Geboers
1989 - Thorpe
1990 - Geboers
1991 - Jobé
1992 - Jobé
1993 - Martens
1994 - Hansson
1995 - Smets
1996 - King
1997 - Smets
1998 - Smets
1999 - Bartolini
2000 - Smets
2001 - Everts
2002 - Everts
2003 - Smets
2004 - Demaria
2005 - Breugelmans
2006 - Demaria
2007 - Demaria
2008 - Breugelmans
2009 - Renet
2010 - Campano
2011 - Bill
2012 - Walkner
2013 - Gerčar :
$^1$Del 1957 al 2002, era el Campionat del Món de Motocròs 500cc, 650cc el 2003 i MX3 d'ençà del 2004 (en cursiva, els Campionats d'Europa previs al mundial). :